Eduard Schmidt

Eduard Schmidt (24. juuni 1922 Rosma – 15. juuni 1972 Tallinn) oli Eesti NSV riigitegelane ja haridusjuht.

Ta lõpetas 1954. aastal Tartu Riikliku Ülikooli õigusteaduskonna ja 1960. aastal aspirantuuri Moskva Riiklikus Ülikoolis, samal aastal sai ajalookandidaadi kraadi, 1971. aastal sai professoriks.

Teisest maailmasõjast võttis ta osa partisanina. Aastatel 1948–1949 töötas ta Tartu Täitevkomitee plaaniosakonna juhatajana, 1949–1950 oli ta Tartu Linna Töörahva Saadikute Täitevkomitee esimees (Tartu linnapea). 

Aastatel 1954–1956 oli ta Tallinna Polütehnilise Instituudi NLKP ajaloo kateedri õppejõud. Aastatel 1960–1970 oli ta Tallinna Polütehnilise Instituudi õppeprorektor, 1970–1972 Eesti NSV kõrg- ja keskerihariduse ministerEDUARD SCHMIDT, Kodumaa: nädalaleht, nr 25, 21. juuni 1972.

Ta oli 1946. aastast NLKP liige; aastatel 1971–1972 oli ta EKP Keskkomitee liikmekandidaat.

Eduard Schmidt suri 15. juunil 1972 Tallinnas ja maeti 20. juunil 1972 MetsakalmistuleEduard Schmidt		15.06.1972	20.06.1972=.

 Tunnustus 
 Punatähe orden
 orden "Austuse märk"
 Tööpunalipu orden

 Viited 

 Kirjandus 
EDUARD SCHMIDT, Kodumaa: nädalaleht, nr 25, 21. juuni 1972
 Eesti majanduse biograafiline leksikon 1951*2000 AS Kirjastus Ilo, 2003
 "Valitud ja valitsenud..." koostanud Jaan Toomla. Tallinn 1999.

Kategooria:Eesti NSV ministrid
Kategooria:Tallinna Tehnikaülikooli õppejõud
Kategooria:Tallinna Tehnikaülikooli professorid
Kategooria:Tallinna Tehnikaülikooli prorektorid
Kategooria:Tartu Linna Rahvasaadikute Nõukogu Täitevkomitee esimehed
Kategooria:Punatähe ordeni kavalerid
Kategooria:Ordeni "Austuse märk" kavalerid
Kategooria:Tööpunalipu ordeni kavalerid
Kategooria:Metsakalmistule maetud
Kategooria:Sündinud 1922
Kategooria:Surnud 1972